CELEX: 62014TN0720
Language: sk
Date: 2014-10-10 00:00:00
Title: Vec T-720/14: Žaloba podaná 10. októbra 2014 – Rotenberg/Rada

12.1.2015   
            
            
               SK
            
            
               Úradný vestník Európskej únie
            
            
               C 7/37
            
         Žaloba podaná 10. októbra 2014 – Rotenberg/Rada
   (Vec T-720/14)
   (2015/C 007/42)
   Jazyk konania: angličtina
   
      Účastníci konania
   
   
      Žalobca: Arkady Romanovich Rotenberg (Petrohrad, Rusko) (v zastúpení: D. Pannick, QC, M. Lester, barrister, S. Hey a H. Brunskill, solicitors)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Rady 2014/508/SZBP a vykonávacie nariadenie Rady (EÚ) č. 826/2014 v rozsahu, v akom sa tieto opatrenia týkajú žalobcu,
            
         
               —
            
            
               zaviazal Radu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza päť žalobných dôvodov.
   
               1.
            
            
               Prvý žalobný dôvod je založený na tvrdení, že Rada neposkytla primerane a dostatočne neodôvodnila zaradenie žalobcu na zoznam osôb, subjektov a orgánov, na ktoré sa vzťahujú reštriktívne opatrenia vzhľadom na situáciu na Ukrajine.
            
         
               2.
            
            
               Druhý žalobný dôvod je založený na tvrdení, že sa Rada dopustila zjavne nesprávneho posúdenia, keď sa domnievala, že v prípade žalobcu boli splnené niektoré kritériá na zaradenie na zoznam napadnutých opatrení.
            
         
               3.
            
            
               Tretí žalobný dôvod je založený na tvrdení, že Rada porušila zásady ochrany osobných údajov.
            
         
               4.
            
            
               Štvrtý žalobný dôvod je založený na tvrdení, že Rada nerešpektovala právo žalobcu na obranu a právo na účinnú súdnu ochranu.
            
         
               5.
            
            
               Piaty žalobný dôvod je založený na tvrdení, že Rada bez odôvodnenia a neprimeraným spôsobom porušila základné práva žalobcu, vrátane práva na ochranu majetku, ekonomickej činnosti a dobrého mena.